માનવમિત્ર,નવી દિલ્હી : પ્રધાનમંત્રી નરેન્દ્ર મોદીને ફરી એક વખત જાનથી મારવાની ધમકી મળી છે. આ બાબતે એક ધમકીભર્યો ઈ - મેઈલ દિલ્હી પોલીસ કમિશ્નરને મળ્યો છે. જણાવવામાં આવી રહ્યું છે કે આ પ્રકારના મેઈલમાં ફક્ત મારવાની જ ધમકી નથી પરંતુ તેનો સમય પણ જણાવવામાં આવ્યો છે. મેઈલમાં વર્ષ 2019 ના કોઈ એક મહિનાનો ઉલ્લેખ કરવામાં આવ્યો છે. આ ધમકીભર્યો મેઈલ આસામના એક જિલ્લામાંથી મોકલવામાં આવ્યો છે. આ મેઈલ બાદ પોલીસ બેડામાં હડકંપ મચી ગયો છે.